মহালয়ার দিন হতে চলেছে সূর্যগ্রহণ! কখন দেখা যাবে?

ওয়েব ডেস্ক : সম্প্রতি চন্দ্রগ্রহণের (Lunar eclipse) সময় চাঁদের লাল রুপ দেখেছে গোটা বিশ্ব। তার পরেই এবার হতে চলেছে সূর্যগ্রহণ (Solar eclipse)। রবিবার, ২১ সেপ্টেম্বর মহালয়ার (Mahalaya) দিনই হতে চলেছে এই মহাজাগতিক ঘটনা। তবে পূর্ণ নয়, বরং আগামীকাল দেখা যাবে সূর্যের খণ্ডিত রুপ। এই প্রক্রিয়া চলবে টানা চার ঘন্টা। এই গ্রহণের সময় সূর্যের অন্তত ৮৫.৫ শতাংশ অংশ ঢেকে যাবে।

চন্দ্রগ্রহণের মতোই সূর্যগ্রণের (Solar eclipse) সময় চাঁদ, পৃথিবী ও সূর্য একটি বিশেষ স্থানে অবস্থান করে। মূলত চাঁদ, সূর্য ও পৃথিবী যখন একই সরলরেখায় চলে আসে, তখন তাকে গ্রহণ বলা হয়ে থাকে। তবে চাঁদ যখন ঘুরতে ঘুরতে সূর্য ও পৃথিবার মাঝখানে চলে আসে, সেই সময় সূর্যের কিছু অংশ পৃথিবী থেকে দেখা য়ায় না। এই সময় চাঁদের ছায়ায় সূর্য যখন পুরো ঢেকে যায়, তখন তাকে বলা হয় পূর্ণগ্রাস সূর্যগ্রহণ। কিন্তু রবিবার তা হবে না। সেদিন চাঁদের ছায়ায় সূর্যের কিছু অংশ ঢাকা পড়বে।

আরও খবর : ভারতের ভয়ে নিজেদের অবস্থান বদল করছে জঙ্গিরা!

তবে এই আংশিক সূর্যগ্রহণ(Solar eclipse) ভারত থেকে দেখা যাবে না। উত্তর গোলার্ধেও রাত থাকার কারণে সেখান থেকেও এই মহাজাগতিক ঘটনা দেখা যাবে না। জানা গিয়েছে, ভারতীয় সময় অনুযায়ী এই গ্রহণ শুরু হবে রবিবার, ২১ সেপ্টেম্বর রাত ১০টা ৫৯ মিনিটে। ২২ সেপ্টেম্বর রাত ১টা ১১ মিনিটে তা সর্বোচ্চ পর্যায়ে থাকবে। এর পর ৩টে ২৩ মিনিটে এই গ্রহণ শেষ হবে। এর আগে গত মার্চ মাসে খণ্ডগ্রাস সূর্যগ্রহণ হয়েছিল।

উত্তর গোলার্ধ থেকে এই মহাজাগতিক ঘটনা দেখা না গেলেও, দক্ষিণ গোলার্ধের বেশ কিছু দেশ থেকে এই দৃশ্য দেখা যাবে। আন্টার্কটিকার বেশ কিছু অংশ থেকে এই গ্রহণ দেখতে পারবেন সাধারণ মানুষ। অস্ট্রেলিয়া ও নিউজিল্যান্ড থেকে এই গ্রহণ ২২ সেপ্টেম্বর ভোরে দেখা যাবে।